Ukraina mudofaa vaziri mamlakatga hujum qilishda Belarusdan foydalanilgani borasida ham xavotir bildirgan. Foto: UNІAN Ukraina harbiy yordam olish uchun diplomatik sa’y-harakatlarni kuchaytirmoqda, deb xabar berdi Yevronyus. Qayd etilishicha, Ukraina mudofaa vaziri Aleksey Reznikov Yevropa parlamenti bilan bog‘langan va YeIdan Rossiyaga qarshi turish uchun ko‘proq qurol berishini so‘ragan. "Terror taktikasiga qaramasdan, biz g‘alaba qozonamiz. Faqat gap ukrain xalqi to‘laydigan bahoda. Terrorning maqsadi – qo‘rquv solish. Bizda qo‘rquv yo‘q. Sizlarni ham qo‘rquvdan xalos bo‘lishga chaqiraman", degan u. Ukraina mudofaa vaziri mamlakatga hujum qilishda Belarusdan foydalanilgani borasida ham xavotir bildirgan. Reznikovning fikricha, Belarus Rossiyaning jangovar logistika markaziga aylangan va oxir-oqibat Minsk ushbu urushga qo‘shilishi mumkin. Yevropa ittifoqi Ukrainaga qurol sotib olish va jo‘natish uchun 500 mln yevro ajratilishini ma’qullagan.